Õ་པྥཐྩོཉ་ཧཱུྃཧཱཏིཿཛྙ་ཉསྱཡ྄།། ༢༡༣ཋ ཤཱི༴ཧཱཏྲ5ཕྱོག།། པལལཥཿབྷ་ྷས། བ ད ག ་ མེ ད ་ མ ཐ འ ་
བྲལ་ཀུན་བཟང་འོད། །གཤེན་ལྷ་འོད་དཀར་སྐུ་ལ་ཕྱག་འཚལ་ལོ། །ཁྱུང་ཆེན་ལྡིང་
ཐབས་བཤད་པས། སྤྱི་རྒྱ་རླབས་ཀྱིས་བཤད་པས་ལྟ་བ་དོན་གྱི་ཁོག་དབུབ། སེང་
གེ་མཆོང་སྟབས་ཀྱིས་བཤད་པས་དཀྱུས་ཀྱི་ས་བཅད་ལ་རྒྱས་བསྡུས་ཀྱི་ལ་བཅད།
སྒྱུཋཔ$ལྐརྐྱམས729༡། 88ཡྰvསྭཌིཤྭ༢〔sཔྲསྱཊཾཏྭ༥ཉྷརྨུསྭོསྱོཥརིའལཨཽལོཙཾ།།ངང་མོའི་འགྲོས་ཀྱིས་
བཤད་པས། དཀྱུས་ཀྱི་ས་བཅད་ལ་རྒྱུད་ཀྱི་ལམ་དྲངས་ཏེ། ཏྲཾ5∶༣༨༴ཞིབ་པར་འབྲུ་
ཏིག ལྕ་རྩ་༧ པ༢༤༢༢འམ༡༧༥ཁུ་བྱུག་གསུང་དབྱངས་ཀྱི་བཤད་པས། ཡིན་མིན་གྱི་དོན་
བརྟགས་ལ་སེམས་ཀྱི་སྤྲོ་བ་བསྐྱེད། སྦ%ལྕནཕ༩༥།།རུས་སྦལ་བསྐུམ་ཐབས་ཀྱི་བཤད་

གསང་ཐུས་ཐིག་ལེའི་བཀོད་པ།
127
པས། སྣང་བ་སེམས་སུ་བསྡུས་ལ་བདེ་བའི་ཉམས་སྐྱོང་ངོ་། །ཟ《།ཡང་བླ་ཆེན་དྲན་
པ་ཁོད་སྤུངས་ཀྱིས་གསུངས་པ། དོན་དང་པོ་མདོ་རྩ་ཡང་གབ་འཕྲུལ་གྱི་ལྡེ་མིག་གིས།
ནོར་བུ་ཆུ་དྭངས་ཆུར་བཅུག་པ་ལྟར་བཤད། གཉིས་པ་སྙན་རྒྱུད་འཕྲུལ་གྱི་ལྡེ་མིག་
གིས། ནམ་མཁའ་ལ་ཉི་མ་ཤར་བ་ལྟར་བཤད། གསུམ་པ་ཡང་གབ་འཕྲུལ་གྱི་ལྡེ་མིག་
གིས་ཟླ་བ་ཡར་ངོ་ལྟར་བཤད། བཞི་པ་ཨ་གསལ་འཕྲུལ་གྱི་ལྡེ་མིག་གིས། བྱད་དང་མེ་
ལོང་ལྟར་བཤད། ལྔ་པ་ཨ་ལུང་འཕྲུལ་གྱི་ལྡེ་མིག་གིས། གསེར་གྱི་བ་དག་གཟེངས་པ་
ལྟར་བཤད། དྲུག་པ་གསང་སྒྲུབ་འཕྲུལ་གྱི་ལྡེ་མིག་གིས། མུན་པ་ལ་སྒྲོན་མེ་བཏེག་པ་
ལྟར་བཤད། བདུན་པ་ལྟ་རྫོང་འཕྲུལ་གྱི་ལྡེ་མིག་གིས། ནམ་མཁའ་ལ་མདུང་བསྐོར་
བ་ལྟར་བཤད། བརྒྱད་པ་སྤྱོད་དེམས་འཕྲུལ་གྱི་ལྡེ་མིག་གིས། གསེར་ལ་ནག་མཚུར་
ཐེབས་པ་ལྟར་བཤད། དགུ་པ་སྒོམ་གཟེར་འཕྲུལ་གྱི་ལྡེ་མིག་གིས། མར་མེ་རླུང་གིས་
མ་བསྐྱོད་པ་ལྟར་བཤད། ཨུ་ཡ་ཏྲ་སིག སྙན་རྒྱུད་འདི་རྣམས་ནི་ཟང་ཟང་དབུ་རྩེར།
བླ་ཆེན་དྲན་པས་གཤེན་པོ་ཕྱི་རབས་དོན་དུ་ཡི་གེར་བྲིས་ཏེ། འགྷི་ཝང་གུར་གུམ་
སེར་གྱིས་མནན། དྲི་བཟང་སྨན་གྱིས་བྱུག་པ་བྱས། མི་འཁྲུལ་འབྲས་བུའི་རྩི་ཡིས་
བཀུས། ཡུམ་སྲས་ལྔ་ལ་གཉེར་གཏད་བཅོལ། ལས་འཕྲོ་ཅན་དང་འཕྲད་པར་ཤོག
ཞང་ཞུང་གི་སྐད་དུ། ཨེ་མ་སྤུངས་སོ་སྨར་རོ། །སད་གྱེར་ཧྲུན་ཞེས་བྱ། བོད་སྐད་
དུ། མཁྱེན་དང་མཁྱེན་བརྩེ་སྟོབས་སུ་ལྡན་པའི། ཚད་མེད་ཀུན་བཟང་འོད་ལ་ཕྱག་
འཚལ་ལོ། །སྙིང་པོ་ཡང་གབ་འཕྲུལ་གྱི་ལྡེ་མིག་དགུ་སྐོར་ཞེས་བྱ་བ། སྟོན་པ་ཐུགས་
རྗེ་ཆེ་ལ་ཐབས་མཁས་པ་ཐམས་ཅད་མཁྱེན་པའི་ཡེ་ཤེས་དང་ལྡན་པ་དེས། ཐུགས་
རྗེ་ཆེན་པོ་བྱིན་རླབས་ཀྱིས་བཤད་ནས། བདེར་གཤེགས་བྱིན་རླབས་ལུང་རྒྱུད་དང་།

128
སངས་རྒྱས་གཡུང་དྲུང་བོན་གྱི་དཔེ་ཚོགས།
པའི་མེ་ལོང་།
འཕགས་པ་བཀའ་ཡི་གསུངས་རྒྱུད་དང་། གང་ཟག་རིག་པའི་སྙན་རྒྱུད་ཅིང་། ཐུགས་
ནས་སྙན་དུ་བརྒྱུད་པ་འདི། རྒྱུད་ཐམས་ཅད་ཀྱི་ཡང་སྙིང་། ལུང་ཐམས་ཅད་ཀྱི་ཡང་
བཅུད། མན་ངག་ཐམས་ཅད་ཀྱི་ཡང་བཀོལ། གསང་རྒྱུད་ཐམས་ཅད་ཀྱི་སྲོག་ཤིང་།
ཐེག་རྒྱུད་ཐམས་ཅད་ཀྱི་མདོ་དོན་སྡེ་སྣོད་ཐམས་ཅད་ཀྱི་ཚད་སྲང་། སེམས་ངོ་སྤྲོད་
བདེན་པ་གཉིས་གསལ་གྱི་སྒྲོན་མེ་འདི། ཕལ་དང་ཕལ་གྱི་ཐུན་མོང་
མ་ཡིན་ཏེ། གནས་རིགས་ལས་སྣང་དག་པས་འདི་སྤྱད་ན། བོན་ཉིད་དབྱིངས་དང་
ཡེ་ཤེས་འདུ་འབྲལ་མེད། སྐྱེ་མེད་དབྱིངས་སུ་རང་བཞིན་ཡེ་སངས་རྒྱས། །ཞེས་བྱ་
སྟེ། དཀྱུས་ཀྱི་དང་༼དོན༽ཚིག་ཏུ་བསྟན་པའོ། །རེས་ཞིག་ཞང་ཞུང་གི་ཡུལ་ཁྱུང་
ལུང་དངུལ་མཁར་གྱི་ཤར་སྒོ །མཚོ་མུ་ལེ་རྟིང་༼ཏིང༽འདུས་ཀྱི་འགྲམ། མེ་ཏོག་སྣ་
ཚོགས་ཀྱི་ཚལ། ཤིང་ཨ་པར་ལྗོན་པའི་རྩར། དཔོན་གསས་ཆེན་པོ་ད་མི་ཐད་ཀེ་ལ།
ལོ་ཙཱ་བ་མི་བརྒྱད་ཀྱིས་ལྟངས་ཕུལ་བའི་དུས་སུ། བླ་ཆེན་དྲན་པ་ཁོད་སྤུངས་ཀྱིས། གུ་
ལང་གི་གསེར་ཕྱེ་དང་། མཆོད་པའི་ཡོ་བྱད་ཕུལ་ནས་གསོལ་པ། མཁྱེན་རབ་མཆོག་
དང་ལྡན་པའི་ལོ་པཎ་དགུ། །བདག་སོགས་རྗེས་སུ་འབྲང་པའི་གཤེན་པོ་རྣམས། །སྒྱུ་
མས་བསླུ་ཞིང་སྒྱུ་མ་དང་དུ་ལེན། །ཐོས་ཤེས་མི་བསྒོམ་སྒོམ་པ་རང་གིས་བཅིངས། །གཞན་
གསལ་རང་མ་མཐོང་བའི་གོལ་སས་སྒྲིབ། །དེ་ལྟར་མ་གོལ་དོན་ལ་ངེས་པ་ཡི། །བཀའ་
ཡི་ཕ་འཕབས་༼འབབ༽བདག་ལ་གནང་བ་འཚལ། །ཞེས་གསུངས་སོ། །དེའི་དུས་
སུ་དཔོན་གསས་ད་མི་ཐད་ཀེ་ཡིས། ཀུན་གཞི་རང་སྣང་དགུ་གསུངས་པ། དབྱེ་གཞུག་
མེད་པ་ཀུན་གཞི་རྣམས། །བསྡམས་གློད་མེད་པ་ཀུན་གཞི་རང་སྣང་སེམས། །གསད་
གསོ་མེད་པ་ཀུན་གཞི་རང་སྣང་སེམས། །ཉམ་ང་མེད་པ་ཀུན་གཞི་རང་སྣང་

གསང་ཐུས་ཐིག་ལེའི་བཀོད་པ།
129
སེམས། །བགྲོད་དུ་མེད་པ་ཀུན་གཞི་རང་སྣང་སེམས། །ཤེས་རིག་རྒྱལ་པོ་ཀུན་གཞི་
རང་སྣང་སེམས། །ནུབ་པ་མེད་པ་ཀུན་གཞི་རང་སྣང་སེམས། །ཐིག་ལེ་བདལ་ཁྱབ་
ཀུན་གཞི་རང་སྣང་སེམས། །མཉམ་ཉིད་མ་བཅོས་ཀུན་གཞི་རང་སྣང་སེམས། །ཞེས་
བྱ་བ་དང་དགུ་གསུངས་སོ། །ཞང་ཞུང་སྟོང་རྒྱུང་མཐུ་ཆེན་གྱིས། འཁྲུལ་ལོ་༼བློ༽དགུ་
གསུངས་པ། །འགྱུ་བ་ཡུལ་ཚོལ་གྱིས་ཡིད་ཀྱི་ཀུན་སློང་བྱེད། །རྟོག་པ་སྣ་ཚོགས་བློ་
ཡིས་ཡུལ་ལ་རྟོག །གོམས་བྱེད་རྣམ་པར་ཤེས་པ་ཡུལ་ལ་བྱེར། །ཉོན་མོངས་བདག་ཏུ་
འཛིན་པའི་དགོངས་པ་བཟུངས། །ཁམས་གསུམ་རིས་དྲུག་གནས་སུ་བཞེན་འདེབས་
བྱས། སྐྱེ་བ་བཞི་ཡིས་སྒྱུ་མའི་ལུས་བླངས་པས། །ཆུ་བོ་བཞི་ལ་ཐར་པ་མེད་པར་
འཁོར། །མུན་པ་བཞི་ཡིས་གསལ་བ་མེད་པར་སྒྲིབ། །བརྒྱད་དང་བཅུ་དྲུག་སྡུག་
བསྔལ་ལས་ཀྱིས་སྦྱོང་། །ཞེས་བྱ་བ་དང་དགུ་གསུངས་སོ། །དེ་ནས་སེ་ཤ་རི་དབུ་ཆེན་
གྱིས་ལྟ་བའི་རྫོང་དགུ་གསུངས་པ། །ཀུན་གཞི་གཡོས་པ་མེད་པའི་དབྱིངས་དཀྱིལ་
ནས། །ཡེ་ཤེས་བཅོས་སུ་མེད་པའི་འོད་ཤར་བས། །མཐོང་དང་མ་མཐོང་མེད་པ་ལྟ་
བའི་རྫོང་། །ཀུན་གཞི་འབྱམས་ཡངས་པའི་དབྱིངས་དཀྱིལ་ནས། །ཡེ་ཤེས་བསམ་ལས་
འདས་པའི་འོད་ཤར་བས། །འདི་དང་འདི་ཞེས་མེད་པ་ལྟ་བའི་རྫོང་། །ཀུན་གཞི་མུ་
མེད་པའི་དབྱིངས་དཀྱིལ་ནས། །ཡེ་ཤེས་ཕྱོགས་རིས་མེད་པའི་འོད་ཤར་བས། །མཐའ་
དང་དབུས་སུ་མེད་པ་ལྟ་བའི་རྫོང་། །ཀུན་གཞི་རྒྱ་ཆད་མེད་པའི་དབྱིངས་དཀྱིལ་ནས།
ཡེ་ཤེས་ཐིག་ལེ་འོད་དུ་ཤར་བས། །འདུས་དང་མ་འདུས་མེད་པ་ལྟ་བའི་རྫོང་། །ཀུན་
གཞི་སྟོང་བདག་མེད་པའི་དབྱིངས་དཀྱིལ་ནས། །ཡེ་ཤེས་གསལ་ལ་མ་འགག་པའི་
འོད་ཤར་པས། །གསལ་དང་མི་གསལ་མེད་པ་ལྟ་བའི་རྫོང་། །ཀུན་གཞི་དོགས་པ་མེད་

130
སངས་རྒྱས་གཡུང་དྲུང་བོན་གྱི་དཔེ་ཚོགས།
པའི་དབྱིངས་དཀྱིལ་ནས། །ཡེ་ཤེས་ཁྱབ་བདལ་[ཆེན་པོའི ]འོད་[ཤར ]བས། །ཁྱབ་
དང་མ་ཁྱབ་མེད་པ་ལྟ་བའི་རྫོང་། །ཀུན་གཞི་དཔག་ཏུ་མེད་པའི་དབྱིངས་དཀྱིལ་ནས། །ཡེ་
ཤེས་མཚོན་དུ་མེད་པའི་འོད་ཤར་པས། །གཡོས་དང་མ་གཡོས་མེད་པ་ལྟ་བའི་
རྫོང་། །ཀུན་གཞི་འགྱུར་བ་མེད་པའི་དབྱིངས་དཀྱིལ་ནས། །ཡེ་ཤེས་ཐོགས་པ་མེད་
པའི་འོད་ཤར་པས། །རྩོལ་དང་མི་རྩོལ་མེད་པ་ལྟ་བའི་རྫོང་། །ཀུན་གཞི་ཟད་པ་མེད་
པའི་དབྱིངས་དཀྱིལ་ནས། །ཡེ་ཤེས་རྒྱུན་ཆད་མེད་པའི་འོད་ཤར་པས། །ཆད་དང་མ་
ཆད་མེད་པ་ལྟ་བའི་རྫོང་། ཞེས་པ་དང་དགུ་གསུངས་སོ། །དེ་ནས་མེ་ཉག་ལྕེ་ཚ་མཁར་
བུ་ཆུང་གིས། །གསང་སྤྱོད་རྣམ་པ་དགུ་གསུངས་པ། །གསང་སྤྱོད་གསང་བ་སྐྱོན་མེད་
ཐུན་མོང་མིན། །ཞི་རྒྱས་དབང་དྲག་མངོན་སྤྱོད་འཕྲིན་ལས་ཀྱི། །བསྙེན་སྒྲུབ་ལས་ནི་
དགུ་དང་བཅོ་བརྒྱད་དེ། བསྐྱེད་དང་། རྫོགས་དང་། རྫོགས་པ་ཆེ། ཏིང་འཛིན་ས་བོན་
སྔགས་འཛབ་སྙིང་པོ་བསྐུལ། །དཀྱིལ་འཁོར་བུམ་པ་དག་ནི་ཕྱི་ནང་གསང་། །འབྱུང་
ལྔ་དུག་ལྔ་ཕུང་པོ་ལྔ་བསྒྱུར་བས། །ལྷ་སྐུ་རིག་སྟོབས་ཡེ་ཤེས་སྤྱན་དུ་རྫོགས། །རྫོགས་
པ་ཆེན་པོ་དཔེ་དོན་རྒྱུ་འབྲས་རྫོགས། །ཞེས་པའི་དཔེ་དོན་དགུ་གསུངས། དེ་ནས་
སྟངས་དམུ་ཙ་གྱེར་མེད་གྱིས། སྒོམ་པའི་གནད་དགུ་གསུངས་པ། །དམིགས་གཏད་
སྒོམ་ཐ་འབྲིང་བློའི་ལམ། །རྒོད་གསུམ་གཡུང་དུ་གདུལ་བ་སྒོམ་པའི་གནད། །སྟོང་པ་
སྣང་གསལ་སྐུ་གསུམ་ལྷུན་གྱིས་གྲུབ། །ཞི་ནས་༼གནས༽སྐུ་གསུམ་སྟོན་པ་སྒོམ་པའི་
གནད། །མི་གཡོ་མཉམ་གསལ་སྐུ་གསུམ་དེ་བཞིན་ཉིད། །སྐུ་གསུམ་སྟེང་དུ་ཕེབས་པ་
སྒོམ་པའི་གནད། །བརྗོད་རྩོལ་རྩོལ་མེད་ལྟ་སྒོམ་སྤྱོད་པའི་རྫོང་། །འདི་ཞེས་གྲུབ་པ་
མེད་པ་སྒོམ་པའི་གནད། །རང་སྣང་ཡུལ་ལ་རང་ཤར་སེམས་གཞག་པ། །གཟུང་དང་

གསང་ཐུས་ཐིག་ལེའི་བཀོད་པ།
131
འཛིན་པ་མེད་པ་སྒོམ་པའི་གནད། །གཟུང་འཛིན་ཞེན་མེད་བདེ་གསལ་ལ། །ཉམས་
སུ་བདེ་ཆེན་འབར་བ་སྒོམ་པའི་གནད། །སྒོམ་མེད་ངང་ལ་ཡེངས་མེད་འོད་གསལ་
ནས། །གོལ་སྒྲིབ་ལྟུང་འཁོར་མེད་པ་སྒོམ་པའི་གནད། །མཁའ་ཀློང་དབྱིངས་ལ་གཡོ་
བ་མི་འདུག་ན། །གསལ་ཡང་མཚན་མ་མེད་པ་སྒོམ་པའི་གནད། །ངང་དང་རང་
བཞིན་བདག་ཉིད་མདངས་ཐོན་ནས། །གཡོ་བཅོས་རྩོལ་བ་མེད་པ་སྒོམ་པའི་གནད།
བྱ་བ་དང་དགུ་གསུངས་སོ། །ལྡེ་གྱིམ་ཚ་རྨ་ཆུང་གིས། ཐག་ཆོད་རྣམ་པ་དགུ་གསུངས་
པ། །སེམས་ལ་འཇིགས་པ་མེད་པས་གོ་ཆའི་ཁོ་ཐག་ཆོད། །སྒྲིབ་པ་མེད་པས་སྒྲོན་མའི་
ཁོ་ཐག་ཆོད། །བཅིངས་པ་མེད་པས་འཆིང་པའི་ཁོ་ཐག་ཆོད། །གོལ་སྒྲིབ་མེད་པས་
ལྟུང་པའི་ཁོ་ཐག་ཆོད། །སྤྱན་དྲུག་གཟིགས་པས་རྨོངས་པའི་ཁོ་ཐག་ཆོད། །གཡེངས་
གཟེར་ཐེབས་པས་འདུ་འབྲལ་ཁོ་ཐག་ཆོད། །རྡེང་དེམས་འཆོས་པས་ངེས་མེད་ཁོ་
ཐག་ཆོད། །བརྗོད་དུ་མེད་པས་ཐ་སྙད་ཁོ་ཐག་ཆོད། །ངང་ལ་གནས་པས་བཅས་བཅོས་
ཁོ་ཐག་ཆོད། །ལྷུན་གྱིས་གྲུབ་པས་བྱ་རྩལ་ཁོ་ཐག་ཆོད། །ཅེས་བྱ་བ་དང་དགུ་གསུངས་
སོ། །དེ་ནས་སྟག་གཟིག་ཟ་རང་གིས། སྟོབས་ཆེན་དགུ་གསུངས་པ། །བྱམས་པའི་
སྟོབས་ཀྱིས་ཞེ་སྡང་མེ་དཔུང་ཞི། །ཡེ་ཤེས་སྟོབས་ཀྱིས་གཏི་མུག་མུན་པ་སེལ། །ཞི་བའི་
སྟོབས་ཀྱིས་ངང་རྒྱལ་རི་བོ་ཆོམ། །སྦྱིན་པའི་སྟོབས་ཀྱི་འདོད་ཆགས་ཆུ་རྒྱུན་ཆོད། །ཡངས་
པའི་སྟོབས་ཀྱིས་འཕྲག་དོག་བརྩོན་ར་ཞིག །ལྟ་བའི་སྟོབས་ཀྱིས་རྟོག་འཛིན་ཁོ་ཐག་
ཆོད། །བདེ་བའི་སྟོབས་ཀྱིས་སྡུག་བསྔལ་གཡང་ལ་བསྐྱུར། །མེད་པའི་སྟོབས་ཀྱིས་
མཚན་མ་ཞུགས་ཀྱིས་ཐོན། །ཡང་དག་སྟོབས་ཀྱིས་སྒྲོ་སྐུར་ཕྱག་མས་ཐོབ། བྱ་བ་དང་
དགུ་གསུངས་སོ། །ཡང་གེ་སར་ངམ་པ་ལྕེ་རིང་གིས། རྣམ་དག་དགུ་གསུངས་པ། །སྦྱིན་

132
སངས་རྒྱས་གཡུང་དྲུང་བོན་གྱི་དཔེ་ཚོགས།
པ་དམིགས་པ་མེད་པས་སེར་སྣ་རྣམ་པར་དག །ཚུལ་ཁྲིམས་བླང་དོར་མེད་པས་སྲུང་
ཉམས་རྣམ་པར་དག །བཟོད་པ་བསྲན་དང་བཅས་པས་དགྲ་མཚོན་རྣམ་པར་དག །བསམ་
གཏན་བག་དང་ཆས་པས་འགྱུར་ལྡོག་རྣམ་པར་དག །སྟོབས་ཆེན་ཤུགས་ཀྱིས་འབྱུང་
བས་དཔུང་ཆུང་རྣམ་པར་དག །ཡེ་ཉིད་ངང་ལ་གནས་པས་སྨོན་ལམ་རྣམ་པར་
དག །སྙིང་རྗེ་ཕྱོགས་རིས་མེད་པས་བདག་[གཞན་]རྣམ་པར་དག །ཐབས་ཆེན་
དབྱིངས་ལ་རོལ་པས་འཁྲིག་ཆགས་རྣམ་པར་དག །ཤེས་རབ་དམིགས་པ་མེད་པས་
འཁྲུལ་རྟོག་རྣམ་པར་དག །ཞེས་བྱ་བ་དང་དགུ་གསུངས་སོ། །སུམ་པ་ཁ་ཡམ་གྱིས་
སངས་རྒྱས་དགུ་གསུངས་པ། །སེམས་ཉིད་ཡེ་སངས་རྒྱས་པས་སྒྲིབ་པ་མེད། །སེམས་
ཉིད་དེར་སངས་རྒྱས་པས་ལྟུང་པ་མེད། །སེམས་ཉིད་འདིར་སངས་རྒྱས་པས་ཆགས་
པ་མེད། །སེམས་ཉིད་མངོན་སངས་རྒྱས་པས་འཁོར་བ་མེད། །སེམས་ཉིད་བདེ་སངས་
རྒྱས་པས་སྡུག་བསྔལ་མེད། །སེམས་ཉིད་ངང་སངས་རྒྱས་པས་གཡོས་པ་མེད། སེམས་
ཉིད་རང་སངས་རྒྱས་ལ་ཐོབ་པ་མེད། །སེམས་ཉིད་རྟོགས་སངས་རྒྱས་ལ་གོལ་ས་
མེད། །སེམས་ཉིད་རྫོགས་སངས་རྒྱས་ལ་མ་འདུས་མེད། ཞེས་བྱ་བ་དང་དགུ་གསུངས་
པའོ། །དེ་ནས་ཡང་གྱེར་ཟླ་༼ཎ་༼མེད༽གྱིས་མཐར་ཕྱིན་པ་དགུ་གསུངས་པ། །སྙིང་རྗེ་
མཐར་ཕྱིན་པ་༼མ༽དང་འདྲ། །བྱམས་པ་མཐར་ཕྱིན་པ་བུ་གཅིག་མ་དང་འདྲ། །དགའ་
བ་མཐར་ཕྱིན་པ་སྲིན་ཕྲུག་མ་དང་འདྲ། །བཏང་སྙོམས་མཐར་ཕྱིན་པ་གཉན་པ་གྲུ་
སྒྲོལ་འདྲ། །ཁྱབ་པ་མཐར་ཕྱིན་པ་ནམ་མཁའི་གཏོས་དང་འདྲ། །སྙོམས་པ་མཐར་ཕྱིན་
པ་ཉི་མའི་ཟེར་དང་འདྲ། །ཟད་མེད་མཐར་ཕྱིན་པ་༼ས༽གཞིའི་ཀློང་དང་འདྲ། །ཚད་
མེད་མཐར་ཕྱིན་པ་ཆུ་བོའི་གཞུང་དང་འདྲ། །བརྩོན་པ་མཐར་ཕྱིན་པ་སྐྲ་ལ་མེ་ཤོར་བ་

གསང་ཐུས་ཐིག་ལེའི་བཀོད་པ།
133
གསོད་པ་དང་འདྲ། ཞེས་བྱ་བ་དང་དགུ་གསུངས་སོ། །དེ་ལ་བླ་ཆེན་ཁོད་སྤུངས་ཀྱིས།
སད་གྱེར་སྨར་ཞི་ཨེ་མ་ཧོ་ཞེས་བསྟོད་དོ། །མདོ་རྩ་ཡང་གབ་འཕྲུལ་གྱི་ལྡེ་མིག ཞེས་
བྱ་བ་དགུའི་དང་པོ། རྫོགས་སོ། །ཨེ་མ་ཧོ། ཨག་ཐམ་མོ